Unnið hefur verið að því síðustu daga að moka snjó af götum bæjarins eftir mikið fannfergi í óveðrinu í síðustu viku . Sem stendur eru 3 - 4 tæki í snjómokstri fyrir Blönduósbæ . Búið er að hreinsa að mestu allar aðalleiðir og breikka . Snjó er þá mokað úr götunni og af gangstéttum og fjarlægður . Nú er verið að hreinsa götur uppí hverfi og svo Skúlabrautina . Það er seinlegt þar sem keyra þarf snjónum út á opin svæði þar sem ekki er pláss fyrir hann í götunum . Er vonast til þess að því ljúki að mestu á morgun ef veður leyfir . Nokkuð hefur borið á því að snjó hafi verið mokað úr innkeyrslum í íbúðargötum og honum sturtað á gangstéttarnar eða á sjálfa götuna . Þetta eru ekki góð vinnubrögð og skapar óþarfa hættu fyrir gangandi fólki og umferð . Snjó sem tekin er úr innkeyrslum verður að keyra á svæði sem geta tekið við snjónum . Hægt er að fá upplýsingar um svæði hjá Tæknideild Blönduósbæjar sem losa má snjó á .